איך לתחזק את הקרקפת לאחר הטיפול?
במהלך הימים הראשונים לאחר הדמיית השיער, יש להימנע מפעילויות מאומצות שיגרמו להזעה בקרקפת, כמו גם משטיפת הראש וחפיפתו באמצעות שמפו. החל מהיום הרביעי, רוב הגברים יכולים לגלח את הראש עם מכונת גילוח, אבל יש להקפיד לדלג על חלקים בקרקפת שלא החלימו לגמרי ושהגלדים בהם עדיין לא נפלו מהראש. רק ביום העשירי לאחר הטיפול, ניתן להתגלח עם סכין גילוח.
ברוב המקרים, הדמיית שיער באמצעות מיקרופיגמנטציה לקרקפת תחזיק מעמד 4-6 שנים. לאחר מכן, אפשר יהיה לבצע טיפול נוסף לריענון הפיגמנטים שיכולים לדהות.
he
האם התוצאות המתקבלות תמיד נראות מציאותיות וטבעיות?
התוצאה הסופית של טיפול הדמיית שיער יכולה להשתנות באופן ניכר מחברה לחברה. זה תלוי במידה רבה גם בכישורים ובניסיון של המומחה שמבצע את קעקוע השיער. למרות שהרוב הגורף של הטיפולים מספקים תוצאה מצוינת ומדויקת, יש גם מקרים מצערים של עבודה חובבנית ומרושלת. כדי למנוע תרחיש כזה, חשוב לבצע סקר שוק רחב ולבחור במרפאה אמינה ובטוחה שזוכה לביקורות וחוות דעת חיוביות וטובות.
אם תחסכו כמה גרושים ותלכו על מקום מפוקפק עם תדמית גרועה, זה יכול לעלות לכם ביוקר בהמשך. כשאתם בוחרים את המקום שבו תעברו את התהליך, לעולם אל תתפשרו על מוניטין ומקצועיות, גם אם המחיר יהיה יותר יקר ממקומות אחרים.
he
כמה זמן נמשך טיפול של הדמיית שיער?
משך טיפול הדמיית שיער ממוצע יכול להשתנות, אבל בדרך כלל החלק הראשון של המיקרופיגמנטציה לוקח בין שלוש לחמש שעות. ברוב המקרים, המפגשים הבאים לוקחים פחות זמן, כי המומחה שמבצע את הטיפול כבר מכיר אתכם וצריך לעשות רק כמה התאמות ושינויים כדי למצוא את הגוון והצפיפות הנכונים והמתאימים עבורכם.
he
כמה זמן נמשכת תקופת ההחלמה וההתאוששות מהטיפול?
לאחר סיום ההליך, תוכלו לחזור באופן מידי לשגרת חייכם. עם זאת, אתם עלולים לחוות אדמומיות קלה על העור במשך 24-48 שעות לאחר כל מפגש במסגרת הטיפול. רוב המטופלים שעוברים הדמיית שיער חוזרים לעבודה ולפעילות מלאה כבר ביום שלמחרת. המרווח הממוצע בין מפגשי הטיפול עומד על שבוע.
he
כמה עולה הדמיית שיער?
מחיר הדמיית שיער תלוי בכמה גורמים, כולל הקליניקה שבה תעברו את התהליך, המדינה שבה היא ממוקמת, וסוג הטיפול המדויק. הדמיית שיער סטנדרטית עם במספר מפגשים נפרדים תעלה בדרך כלל בין 2,500 ₪ ל-12,000 ₪ בישראל.
he
לפני כמה זמן המציאו את המיקרופיגמנטציה לקרקפת?
יש ראיות מתועדות לכך שטיפולי הפיגמנטציה הראשונים לקרקפת התבצעו עוד בשנות ה-70. אבל השיטה הזאת דרכה במקום ונשכחה עד לשנת 2002, שבה היא החלה להתפתח ולהשתכלל בקצב מהיר, עד שבשנת 2006 בוצע הליך הדמיית שיער הראשון שהוצע לציבור הרחב.
he
מהם השימושים האפשריים של טיפול הדמיית שיער?
להדמיית שיער יש מגוון שימושים רחב החורג מטיפול בנשירת שיער והתקרחות. הטכניקה הזאת מתאימה גם לטיפול בנשירת שיער אחרי ניתוח, פציעה או כוויה, עוזרת לטשטש ולכסות הצטלקויות לאחר ניתוחי השתלת שיער, ולהסוות פצעונים, כתמים או סימנים בולטים שנגרמו מטראומה וחבלה של העור. מיקרופיגמנטציה אפילו יכולה לשמש להעלמת כתמי לידה על הקרקפת.
he